Document ID: 31997D0365

Komisjoni otsus,
26. märts 1997,
millega koostatakse ajutised loetelud kolmandate riikide ettevõtete kohta, millest liikmesriigid lubavad importida veiste, sigade, hobuslaste ning lammaste ja kitsede lihast valmistatud tooteid
(EMPs kohaldatav tekst)
(97/365/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete esialgsete loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] muudetud otsusega 97/34/EÜ, [2] eriti selle artikli 2 lõiget 1,
ning arvestades, et:
nõukogu otsusega 79/542/EÜ, [3] viimati muudetud komisjoni otsusega 97/160/EÜ, [4] on koostatud loetelu kolmandate riikide kohta, millest liikmesriigid lubavad importida lihatooteid;
mitme kõnealusesse loetellu kantud riigi puhul on lihatoodete importimise suhtes kohaldatavad loomatervishoiunõuded ja veterinaarsertifikaadid sätestatud komisjoni otsuses 91/449/EMÜ, [5] viimati muudetud otsusega 96/92/EÜ [6];
ühendus on saanud teatavatelt kolmandatelt riikidelt ettevõtete loetelud koos tagatistega selle kohta, et need ettevõtted vastavad täielikult ühenduse asjakohastele tervishoiunõuetele ning kui teatav ettevõte neid nõudeid ei täida, peatatakse ettevõtte eksport Euroopa Ühendusse;
komisjon ei ole saanud teha kindlaks kõikide asjaomaste kolmandate riikide ettevõtete vastavust ühenduse nõuetele ning pädevate asutuste esitatud tagatiste kehtivust;
vältimaks kõnealustest riikidest pärit lihatoodetega kauplemise katkemist, on vaja ette näha täiendav ajavahemik, mille jooksul liikmesriigid saaksid jätkata lihatoodete importimist heakskiidetud ettevõtetest; komisjon kogub nimetatud täiendaval ajavahemikul kõnealustelt riikidelt vajalikud tagatised, et lisada need riigid loetellu otsuses 95/408/EÜ sätestatud korras;
kõnealuse ajavahemiku lõppedes ei ole kolmandatel riikidel, mis ei ole oma ettevõtete loetelusid ühenduse eeskirjade kohaselt edastanud, enam lubatud lihatooteid ühendusse eksportida;
seepärast peavad liikmesriigid olema kindlad, et ettevõtted, millest nad lihatooteid impordivad, vastavad ühenduse nõuetega vähemalt sama rangetele tootmise ja turuleviimise nõuetele;
seega on võimalik koostada ajutised loetelud lihatooteid valmistavate teatavate riikide ettevõtete kohta;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Liikmesriigid lubavad importida veiste, sigade, hobuslaste ning lammaste ja kitsede lihast valmistatud tooteid käesoleva otsuse lisas loetletud ettevõtetest.
2. Kuni 31. juulini 1997 võivad liikmesriigid lubada importida veiste, sigade, hobuslaste ning lammaste ja kitsede lihast valmistatud tooteid käesoleva otsuse lisas loetlemata kolmandate riikide ettevõtetest.
3. Lihatoodete impordi suhtes kohaldatakse jätkuvalt ühenduse mujal vastuvõetud veterinaaria-alaseid sätteid.
Artikkel 2
Käesolevat otsust kohaldatakse alates 1. aprillist 1997.
Artikkel 3
Käesolev otsus on adresseeritud liikmesriikidele.
Brüssel, 26. märts 1997

Labels: 3
17
5